פערלי באן סטאנציע

פערלי באן סטאנציע () איז א נאציאנאלע באן סטאנציע אויף דער ברייטאן הויפטליניע וואס געפינט זיך אין קרוידן, דרום לאנדאן. זי איז אין טראוולקארט זאנע 6. די סטאנציע איז א קנופ מיט צווייגן קיין קעטערהאם און טעטנהאם קארנער.

היסטאריע
די לאנדאן און ברייטאן באן האט געעפנט די סטאנציע אום 12טן יולי 1841 מיטן נאמען ״גאדסטאן ראד״. אין 1847 האט מען פארמאכט די סטאנציע, און ווידער געעפנט אין 1856 אויפן קעטערהאם צווייג.
דעם 1טן אקטאבער 1888 האט מען געענדרט איר נאמען צו ״פערלי״.

פעראנען
פעראנען 1 און 2 ווערן ווייניג גענוצט; די גיכבאנען פארן אדורך די פעראנען אן זיך אפשטעלן.
פעראן 3 ווערט געניצט פאר הויפטליניע באדינונגען צפון קיין לאנדאן ברידזש און וויקטאריע, און טעמזלינק באנען קיין בעדפארד.
פעראן 4 ווערט געניצט פאר הויפטליניע באדינונגען דרום קיין הארשאם, טאנברידזש און רייגייט, און  טעמזלינק באנען קיין דריי ברידזשעס.
פעראנען 5 און 6 באדינען די צווייג ליניעס קיין קעטערהאם און טעטנהאם קארנער.

באדינונגען
סאדערן
 2 באנען א שעה צפונדיק קיין לאנדאן וויקטאריע 
 8 באנען א שעה צפונדיק קיין לאנדאן ברידזש
 2 באנען א שעה דרומדיק קיין הארשאם
 1 באן א שעה דרומדיק קיין טאנברידזש
 1 באן א שעה דרומדיק קיין רייגייט
 4 באנען א שעה קיין קעטערהעם
 2 באנען א שעה קיין טעטנהאם קארנער

טעמזלינק
 2 באנען א שעה צפונדיק קיין בעדפארד
 2 באנען א שעה דרומדיק קיין גאטוויק פליפעלד

 גאלעריע 

 ליניעס 



קאַטעגאָריע:באן סטאנציעס אין דער לאנדאנער בארא פון קרוידן
קאַטעגאָריע:טעמזלינק סטאנציעס